Як ні дзіўна, суседні будынак з Галоўнай сінагогай Слоніма — Малая слонімская сінагога — захаваўся ў лепшым стане. Відавочна, гэта здарылася таму што ён не быў закінуты. Камяніца ўваходзіць у ахоўную зону Вялікай сінагогі, аднак статусу гісторыка-культурнай каштоўнасці не мае. Як адзначыў аўтар праекта зон аховы Зміцер Савельеў, напэўна, у свой час не было жадання ўключаць яе ў Дзяржспіс. Хаця адметнасць — відавочная.